රෝමයේදී ඇව්නාර් ඊශ්‍රායල් අතුරුදන් වී ගියත්, ඉතාලියේ සිටි අරාබි රාජ්‍ය තාන්ත්‍රික ප්‍රජාව සමඟ හිතවත්කම් පැවැත් වූ මොසාඩ් නියෝජිතයෙකු සිටි බැවින් ඔහු ගැන ඉක්මනින්ම වාර්තාවක් ලැබිණි. නොවැම්බර් 17 වැනිදා ටෙල් අවිව් හි මොසාඩ් මූලස්ථානයට එවුණු කේබල් පණිවිඩයකින් කියැවුණේ ඇලෙක්සැන්ඩර් අයිවර්, අයිවන් හෝ අයිවි නමැති ඊශ්‍රායල නිලධාරියෙක් ඉතාලියේ සිටින බවත්, ඔහු ඊජිප්තු හමුදා රාජ්‍ය තාන්ත්‍රිකයෙකුට හමුදා තොරතුරු විකිණීමට යන බවත්ය. රැම්සාඩ් හා ෂබාක් හි නව ප්‍රධානියා වූ අමොස් මේනර් යන දෙදෙනා එකතු වී මේ පිළිබඳව සොයන්නට පටන් ගත්හ. දින කිහිපයක් තුළ ඔහුගේ සැබෑ අනන්‍යතාව හෙළි වූ අතර ඔහු ඊශ්‍රායල නාවික නිලධාරියෙකු බව දැන ගැනීමත් සමඟ ඔවුන් නොසන්සුන් වූහ. රෝමයෙන් පැමිණි තවත් පණිවිඩයක් නිසා ඔවුන්ගේ හිස ගිනිගත්තේ මෙම අයිවර් ඊශ්‍රායලයේ විශාල නාවික මූලස්ථානයක් ගැන තොරතුරු හෙළි කර ඇති බවත්, ඒ සඳහා ඔහුට ඩොලර් 1500ක් ගෙවා ඇති බවත් දැන ගත් පසුය. ඔහු ඊජිප්තුවන්ට තවත් තොරතුරු දෙන්නට පොරොන්දු වී ඇති බවත්, ඊජිප්තුවට සංචාරයක් කරන්නට එකඟ වී සිටි බවත් හෙළි විය.
ඊජිප්තු හමුදා රාජ්‍ය තාන්ත්‍රිකයෙකුට හමුදා තොරතුරු විකිණීමට සැරසෙන්නේ කව්ද?
ඇලෙක්සැන්ඩර් අයිවර්, අයිවන් හෝ අයිවි නමැති ඊශ්‍රායල නිලධාරියෙක්